David Warner
న్యూజిలాండ్‌పై డేవిడ్‌ వార్నర్‌ సెంచరీ
కాన్‌బెర్రా: ఈ ఏడాది మంచి ఫామ్‌లో ఉన్న ఆస్ట్రేలియా బ్యాట్స్‌మెన్‌ డేవిడ్‌ వార్నర్‌ మరోసారి మెరిశాడు.కాగా న్యూజిలాండ్‌తో జరిగిన రెండవ వన్డేలో వార్నర్‌ 115 బంతులు ఆడి 14 బౌండరీలు,1 సిక్సర్‌తో 119 పరుగులతో సూపర్‌ సెంచరీ సాధించాడు. ఫలితంగా ఈ మ్యాచ్‌లో ఆస్ట్రేలియా 116 పరుగులు ఆధిక్యంలో గెలిచింది.కాగా మూడు మ్యాచ్‌ల చాపెల్‌-హ్యాడ్లీ వన్డే సిరీస్‌ను మరో మ్యాచ్‌ మిగిలుండగానే 2-0తో సొంతం చేసుకుంది.వార్నర్‌ కెరీర్‌లో ఇది పదవ సెంచరీ కాగా,ఈ ఏడాది ఆరవది కావడం విశేషం.
ఒకే ఏడాదిలో అత్యధికంగా ఆరు సెంచరీలు చేసిన ఆస్ట్రేలియా బ్యాట్స్‌మెన్‌గా వార్నర్‌ గుర్తింపు పొందాడు.గతంలో పాంటింగ్‌ 2003,2007లో హేడన్‌ 2007లో ఒకే ఏడాది అయిదు సెంచరీలు చేశారు.ఆస్ట్రేలియా నిర్ణీత 50 ఓవర్లలో 5 వికెట్లకు 378 పరుగుల భారీ స్కోరు నమోదు చేసింది.కెప్టెన్‌ స్టీవ్‌ స్మిత్‌ 72 పరుగులు,ట్రానిస్‌ హెడ్‌ 57 పరుగులు,మిచెల్‌ మార్ష్‌్‌ 76 పరుగులు, ధాటిగా ఆడి హాఫ్‌ సెంచరీలు నమోదు చేశారు.కాగా 379 పరుగులు టార్గెట్‌లో బరిలోకి దిగిన న్యూజిలాండ్‌ 47.2 ఓవర్లలో 262 పరుగులకు ఆలైటైంది.విలియమ్సన్‌ 81 పరుగులు,నీషమ్‌ 74 పరుగులు మూడవ వికెట్‌కు 125 పరుగులు జోడించారు. నీషమ్‌ ఔటయ్యాక కివీస్‌ ఇన్నింగ్స్‌ తడబడింది.